
	Argumentai:
Pasiūlymo tikslas – užtikrinti teisėtą ir efektyvią Akademinės etikos ir procedūrų kontrolieriaus ir jo tarnybos veiklą, atsisakant ketinimų užsiimti kontrolės institucijai nebūdinga moksline ir kitokia veikla, finansuojama tarnybai skirtomis valstybės biudžeto lėšomis. 
Projekto siūlymas nustatyti, kad kontrolierius gali gauti atlyginimą už kitą darbą tarnybos projektinėje veikloje ar veikloje pagal bendradarbiavimo sutartis, prieštarauja Lietuvos Respublikos mokslo ir studijų įstatymo 17 straipsnio 7 daliai bei Lietuvos Respublikos Konstitucinio Teismo doktrinai, kad valstybės pareigūnai negali gauti jokio kito atlyginimo, išskyrus atlyginimą už kūrybinę veiklą.

Siūloma nustatyti, kad Akademinės etikos ir procedūrų kontrolierius, kaip valstybės pareigūnas, ir jo tarnyba, kaip viešojo administravimo subjektas, vykdytų jiems Mokslo ir studijų įstatymo pavestas funkcijas, ir už tai gautų teisės aktų nustatytą atlyginimą. 

Pasiūlymas
1. Atsisakyti nutarimo projektu siūlomų keisti Lietuvos Respublikos akademinės etikos ir procedūrų kontrolieriaus tarnybos nuostatų 25 punkto: 
[bookmark: part_8204d2d84d4a446f86d83e3bb40a4211]„25. Tarnyba turi teisę atlikti mokslinius ir kitus tyrimus bei skelbti jų rezultatus.“

	Pasiūlymas
2. Atsisakyti nutarimo projektu siūlomų keisti Lietuvos Respublikos akademinės etikos ir procedūrų kontrolieriaus tarnybos nuostatų 33.2 papunkčio:
„33.2. Kontrolierius gali gauti atlyginimą už kitą darbą Tarnybos projektinėje veikloje ar veikloje pagal bendradarbiavimo sutartis, jeigu kitas darbas yra kūrybinė veikla. Seimo valdyba priima sprendimą dėl kontrolieriaus kito darbo Tarnyboje. Kontrolieriui už kitą darbą Tarnyboje mokama pagal atitinkamai pareigybei projektų ar bendradarbiavimo sutartyse nustatytas sąlygas ir įkainius. Kai sąlygos ir įkainiai nėra nustatyti atitinkamai pareigybei Tarnybos projektinėje veikloje ar veikloje pagal bendradarbiavimo sutartis, mokėjimo už dalyvavimą projektinėje veikloje ar veikloje pagal bendradarbiavimo sutartis įkainius kontrolieriaus kito darbo atitinkamai pareigybei Tarnyboje nustato Seimo valdyba.“

